เมื่อเจ็ดแปดปีก่อนกินบ่อย ชอบพาเพื่อนต่างชาติไปเพราะร้านดูโอเคแบบไม่ดัดจริต อาหารใช้ได้เป็นส้มตำรสกรุงเทพ ไม่ได้ไปกินนานบวกกับไม่ได้กลับมาไทยหลายเดือนบวกกับอยู่บ้านที่กทม.พอดีเลยแวะไปกิน

ร้านหาง่ายอยู่อารีย์ซอย 3 มีที่จอดรถกำลังดี ถ้าเดินมาจาก bts ก็พอเหงื่อซึม ใครเป็นตุ๊ดเที่ยวซาวน่าในซอยเสร็จแซบตรงอื่นแล้วก็ลากตี๋ไต้หวันมาแซบปากต่อตรงนี้ได้

วันนี้มาทานกันเกือบสิบคน สั่งเยอะสั่งไม่หยุดสั่งจนเกือบหมดเมนู รอบนี้บอกเอารสกลางๆไม่เผ็ดมากเพราะผัวมาด้วย เค้าไม่ทานเผ็ด คิดว่าทำอร่อยขึ้นกว่าเมื่อก่อน ชอบส้มตำปลาดุกฟูเป็นพิเศษ รสกลมกล่อมน้ำส้มตำซึมเข้าปลาดุกฟูกินพร้อมเส้นมะละกอนี่มันเข้ากันมากๆ อีกอย่างที่ชอบก็ปลาช่อนแดดเดียวทอด ทำออกมาดีรสไม่เค็มไปเนื้อหอมอร่อย เค้าให้น้ำยำมะม่วงมาด้วยแต่เราคิดว่ากินกับแจ่วอร่อยกว่า อย่างอื่นโอเคมาตรฐานไม่แย่ 
เชคบืลมาสี่พัน ตกคนละสี่ร้อย กินเยอะขนาดนี้ร้านอื่นประมาณเดียวกันน่าจะแพงกว่า อร่อยคุ้มค่ามาก

พนักงานบริการดี อยู่คุยเล่นต่อจนร้านปิดก็ไม่ไล่แต่เรามีสำนึกก็กลับกันเอง